Anticoagulantul care reduce mortalitatea în cazul Covid-19. Medicamentul este folosit și în România.
Heparina reduce mortalitatea în cazul Covid-19. Heparina face parte din protocolul de tratament din România. Pentru ca heparina să fie recunoscută oficial este nevoie de studii clinice.
Încă un medicament își dovedește eficiența în tratamentul Covid-19.Este vorba despre heparină, un anticoagulant care face parte și din protocolul de tratament al infecției cu SARS-CoV-2 din România. Un studiu publicat în British Journal arată că 14% din pacienții care au făcut tratament cu heparină în primele 24 de ore după internare și-au pierdut viața, comparativ cu un procent de 19% din rândul celor cărora nu li s-a administrat acest tratament.Concluziile au fost trase după ce au fost analizate datele a peste 4.000 de pacienți, internați în Statele Unite între martie și iulie anul trecut. Dar, pentru ca anticoagulantul să fie recunoscut oficial ca tratament pentru Covid-19 este nevoie de mai multe studii clinice.